b'\n_START_ARTICLE_\nLetalonosilke razreda Essex\n_START_PARAGRAPH_\nLetalonosilka razreda Essex je bil razred ameri\xc5\xa1kih letalonosilk med Drugo svetovno vojno, uporabljali so jih ve\xc4\x8dinoma na Pacifi\xc5\xa1kem teatru v boju proti Japoncem. Sprva so jih naro\xc4\x8dili 32, \xc5\xa1est je bilo preklicanih in dve so prekinili med gradnjo. Vendar so kljub temu letalonosilke Essex najbolj \xc5\xa1tevil\xc4\x8dno proizvajani tip letalonosilk v zgodovini. V boju ni bila izgubljena niti ena letalonosilka, so bile pa nekatere zelo po\xc5\xa1kodovane. Ladje Essex so bila hrbtenica ameri\xc5\xa1ke mornarice od leta 1943 naprej do prihoda superletalonosilk v 1960. letih._NEWLINE_Prej\xc5\xa1nje letalonosilke razreda Yorktown so imele precej omejitev zaradi mednarodnih dogovorov, ki so se jih morali dr\xc5\xbeati. Nove letalonosilke so bile 20 metrov dalj\xc5\xa1e, \xc5\xa1tiri metre \xc5\xa1ir\xc5\xa1e in imele so za okrog 30% ve\xc4\x8dji izpodriv.'